en fi en da da en en da da en it et da en de de da da en en da da en it et da en de de da sv da da en da da en en da da da gl en en en sv da da da da en da da en en da da da gl en da da en sv da en da da da en da da en en da da da da da da da en da en en sv da da da da da en da en da en en da da da da da da es en en sv da en da da da en da da en en da da da da da da da gl en en sv da en en da da en da da en en da da da da gl en en sv da en da da da en da da en en da da da da da da da da sv en sv da en da da en da da en en da da da da en da en en sv da de da da da da da da da da en en sv da de da da da da da da en en sv da de da da da da en en
Vejret er perfekt, og folk er sultne efter at mødes.
Efter to års pause er der i dag tid for igen at rocke i Skodborg.
(tryk på annoncen og se mere)
Coronaen satte stopper for to omgange Park Rock, men nu er festen i fuld gang.
Vejret arter sig perfekt til hygge foran scenen, og der er noget for enhver smag.
På scenen var bl.a. Birthe Kjær, og hun viste sig at være utrolig populær hos gæster i alle aldre.
Nedtællingen til lørdagens Park Rock i Skodborg er for alvor gået ind.
(tryk på annoncen og se mere)
Og parken er klar, så nu ventes der bare på musikken.
I den seneste uge er der blevet arbejdet flittigt på festpladsen, og aftenens melding var ikke til at tage fejl af - vi er klar til det store rykind.
Ud over arbejdet på pladsen er der også blevet skuet meget efter vejrudsigterne, og det tegner til at blive rigtig godt parkrock-vejr.
migogvejen skrev tidligere om årets Park Rock:
Endelig kan der igen afvikles Park Rock i Skodborg, og det bliver for fulde huse, når der lørdag bydes velkommen.
- Vi har stort set udsolgt med 3300 billetter, konstaterer tovholder Jan Thomsen overfor migogvejen.
(tryk på annoncen og se mere)
Mange af billetterne har ligget længe hos deltagerne - de har været lagt i skuffen grundet coronaen hos 2600.
- Vi glæder os virkelig til at komme i gang. Vi var spændte på vores egen reaktion, men det er tydeligt noget, vi har savnet, så det bliver godt, lyder det videre.
Jan Thomsen er også taknemmelig for, at folk har gemt billetterne, så de kan komme til fest på lørdag.
Park Rock kommer ikke af sig selv, og arrangørerne er godt i gang med de mange forberedelser.
- Vi er simpelthen toptændte i styregruppen, påpeger Jan Thomsen.
Ole Dall er ny i gruppen, der også består af Arne Christensen, Henriette Adelhorst og Malene Roland foruden Jan Thomsen.
Dertil kommer masser af frivillige, der er godt i gang med at få festpladsen op at stå, så alt er klart til åbningen på lørdag, hvor syv bands kommer på scenen.
Jan Thomsens wall of fame med plakaterne for park rock. Årets fest er nummer 15 i rækken.
Skrevet af Leif Christensen
Publiceret: 17. august 2022
Projektet til forbedring af trafiksikkerheden ved skolen og børnehaven i Rødding er klar til indvielse.
Projektet indvies officielt tirsdag 23. august på parkeringspladsen med indkørsel ved Ryttervænget 1.
(læs videre under annoncen)
(tryk på annoncen og se mere)
Arbejderne er etape to af et projekt for forbedring af trafiksikkerhed, parkering og afsætningsforhold i området, og omfatter:
1. Forbedring af afsætningsforhold foran SFO og børnehaven Galaksen, blandt andet ved etablering af afsætningsbaner og gangarealer.
2. Asfaltering af parkeringsplads for lærere og ansatte.
3. Fortov og belysning langs indkørselsvejen til SFO og børnehave.
Derudover er der etableret et nyt stisystem, så børn og voksne fra Rødding nord har nemmere ved at komme til skolen. Sidstnævnte er også etableret på baggrund af, at ABC i Rødding skal udvide og dermed inddrager den eksisterende sti.
I 2017 udførtes en række forbedringer, fortrinsvis ved skolen. Her blev blandt andet afsætningspladsen for skoleelever ombygget, og der blev anlagt en ny parkeringsplads for lærere og ansatte i grus.
Skrevet af Leif Christensen
Publiceret: 16. august 2022
Festen skal være åben
For tredje gang bydes der i dag til fest i Jels - Jelsfest.
Det er endnu en gang Martin Knude, der har trukket i snorene til sin private festival med masser af musik på programmet.
(læs videre under annoncen)
(tryk på annoncen og se mere)
Der blev lagt ud hjemme i hans private have i 2020, og Jels-festen er stadig et privat arrangement, men sikkert ikke så længe.
- Vi arbejder på at lave det til en åben fest næste år, fortæller Martin Knude, da migogvejen lørdag eftermiddag kigger forbi arrangementet ved Valhal.
Intet kommer dog af sig selv, og der arbejdes på at skaffe sponsorer for omkring 100.000 kroner for at komme i mål næste år.
I dagens arrangement, der kører til klokken 02 i nat, er det inviterede gæster.
- 365 inviterede gæster og bands har meldt sig til i år, fortsætter Martin Knude let genkendelig i sin mange-farvede jakke.
Han glæder sig over at have fået Jelsfesten op at stå i kølvandet på den krakkede Festivalhal. Her satser han ikke på at tjene penge.
- Giver det overskud, skal det være med til at få en offentlig fest op at stå næste år, noterer Martin Knude, der ligesom gæsterne glæder sig over musikken, omgivelserne og forholdene ved Valhal.
Skrevet af Leif Christensen
Publiceret: 6. august 2022
Det var ikke just sommertemperaturer, der prægede fredag aften.
At der også kom lidt regn, er så en anden ting.
(læs videre under annoncen)
(tryk på annoncen og se mere)
Det forhindrede dog ikke mange mennesker i at kigge forbi, da der endnu en gang blev budt velkommen til Rødding by night.
Mange kom lige fra starten for at nyde aftensmaden i enten teltet, hvor brandværnet bød på stegt gris, eller på hotellet.
Rundt i byen var der forskellige tilbud og muligheder, og der var rig lejlighed til at hilse på venner og bekendte.
Bag arrangementet stod Rødding Erhvervsforening.
Skrevet af Leif Christensen
Publiceret: 5. august 2022
Så er der gjort klar til årets open by night i Rødding, og meldingen er klar.
- Vi glæder os til en dejlig sommeraften i Rødding for hele familien på fredag 5. august, hvor bymidten afspærres til årets Open By Night, lyder det fra Lars Klinge Stenger, formand for Rødding Erhvervsforening.
(læs videre under annoncen)
(tryk på annoncen og se mere)
Butikker, erhvervsdrivende og foreninger er igen klar til at danne rammen om en hyggelig aften, som for mange er blevet en fast tilbagevendende tradition.
- Vi hører især om flere og flere unge, som bruger aftenen som en anledning til at tage til Rødding for at mødes med gode venner. Det er rigtig positivt, lyder det videre.
Som noget nyt har erhvervsforeningen tilbudt, at interesserede kan leje en af boderne fra Torvedagene.
Der vil fredag aften være gode tilbud og forskellige aktiviteter for børnene - bl.a. ansigtsmaling og togture.
Aftenen byder også på livemusik.
Rødding skal selvfølgelig ikke snydes for en stor og sjov fest med god mad og musik – på fredag i helt nye rammer.
- Det er ikke muligt at afholde »æ brandfest« på brandstationen i år, og derfor er Rødding Frivillige Brandværn og Frøs Sparekasse gået sammen om at holde en fest på Enghaveplads, hvor Sparekassen har sponsoreret det store telt. I fællesskab har de vægtet højt, at flere lokale kræfter bliver bundet sammen, lyder det videre fra Lars Klinge Stenger.
- Vi håber på at få mange besøgende og stor lokal opbakning, lyder det fra formanden.
Skrevet af Leif Christensen
Publiceret: 2. august 2022
Der er nu givet kommunalt tilsagn om støtte til at skifte det ujævne underlag på multibanen i Øster Lindet ud.
(læs videre under annoncen)
(tryk på annoncen og se mere)
Folkeoplysningsudvalget har besluttet at bevilge 40.000 kroner til projektet.
- Den eksisterende belægning består af gummifliser, der med tiden er begyndt at bule op i alle kanter og samlinger. At benytte banen er således i dag forbundet med for stor risiko for at snuble og komme til skade. Af samme grund er deres brugere ophørt med at bruge den, lød det i ansøgningen til kommunen.
Øster Lindet IF har fået forskellige tilbud til udskiftningen på 79.500 og 127.700 kroner, hvortil frivillige selv skal gøre klar til den nye belægning.
migogvejen har tidligere skrevet om den ujævne bane:
Skrevet af Leif Christensen
Publiceret: 28. juli 2022
Lørdagens traktortræk i Sdr. Hygum blev et trækplaster.
Besøgstallet er nu gjort op.
- Med ca. 6500 personer igennem indgangen så kan vi vidst roligt kalde det en kæmpe succes, skriver powerpull.nu på sin Facebook-side.
Tilstrømningen kunne også mærkes i byen, hvor der i flere timer var kø for at komme ned på »trækpladsen«.
Og arrangørerne er klar igen næste år. Lørdag 22. juli vil der igen blive trukket og sendt sorte røgskyer op til publikums store fornøjelse.
(tryk på annoncen og se mere)
Skrevet af Leif Christensen
Publiceret: 28. juli 2022
Padel-sporten er blevet utrolig populær, og en ny bane er på vej.
I hvert fald har LAG Vejen-Billund ifølge en pressemeddelelse givet tilsagn om en støtte på 200.000 for en fortsat udvikling.
- Lintrup Aktivitetscenter arbejder på udvikling af centret og Lintrup, og med dette projekt vil de forbedre de basale servicefaciliteter yderligere for såvel områdets beboere som turister, der besøger området, lyder det i pressemeddelelsen.
(tryk på annoncen og se mere)
Skrevet af Leif Christensen
Publiceret: 24. juli 2022
Side 3 ud af 86
Få dagens nyheder i din mailbox
Når du tilmelder dig nyhedsbrevet, får du dagens nyheder sendt til din mailbox.
Copyright © 2022 · migogvejen aps · Design: Vmarketing